**مطبوعاتي اعلامیه**د سملاسي خپرونې لپاره – جولای 20، 2023

**اړیکه ونیسئ:**

سټېفني بریکین (Stephanie Brackin)، مخابراتي همغږي کوونکې

د طبیعي سرچینو اداره

802-261-0606 stephanie.brackin@vermont.gov

**په بیارغونه کې د احتیاط نه کار واخلئ، رضاکاري په پام کې ونیسئ**

*مونټپېلیر، وېرمونټ* – څنګه چې د وېرمونټ ډېری اوسېدونکي د سېلاب څخه وروسته د ”پاکوالي او وچوالي“ کار کوي، نور هیله لري چې بهر ووځي او د خپلې خوښې مسیرونو، پارکونو، او د ساتېري د لاسرسي ځایونو ته بیرته لاړ شي. د طبیعي سرچینو اداره [Agency of Natural Resources] (ANR)، او په ټول ایالت کې چارواکي له عامه خلکو غوښتنه کوي چې پام او پوهه وکاروي که چیرې په دې اونۍ کې د ساتېري کولو لپاره د بهر وتلو پلان لري.

مهرباني وکړئ په پام کې ونیسئ چې د کوره بهر، او په ځانګړې توګه د وېرمونټ په سیندونو او خوړونو کې، د ساتېري لپاره لا اوس هم عادي چارې شتون نه لري.

**د سېلاب او خړوبو اوبو څخه ډډه وکړئ.** تر هغې چې د اوبو بهیرونه عادي حالت ته نه وي راګرځيدلي، په هغو ساحو کې هم چې د نژدې کېدو څخه ډډه کولو خبرتیاوې په کې نه وي خپرې شوي، پلي ګرځېدل، لامبو وهل، کبان نیول یا په کښتۍ کې ګرځېدل خوندي نه دي. ایالتي سیندونه او خټینې سېلابي اوبه چې د نکاسۍ د عامه او شخصي فضله اوبو د نظامونو څخه نیم اداره شوي او نااداره شوي ناولي توکي لرلی شي، کېدی شي د ناروغۍ لامل شي. سېلابي خړې اوبه ملبه هم لرلی شي کومه چې کبان نیوونکو، کښتۍ چلوونکو، او لامبو وهونکو ته خطر رامنځته کوي.

**د تللو نه مخکې ځان پوه کړئ.**

* د سړکونو حالات او بندیزونه پر [Vermont 511](https://newengland511.org/region/Vermont) وګورئ.
* د هوا وړاندېوینې په [NWS Burlington](https://www.weather.gov/btv/) او [NWS Albany](https://www.weather.gov/aly/) کې وګورئ.
* د مسیرونو، پارکونو، او د اوبو د حالاتو کتنه وکړئ.
	+ [مسیر موندونکی](https://www.trailfinder.info/): د پلي تګ او د څو ګونې کارونې مسیرونه
	+ [د VMBA مسیر حالات](https://vmba.org/trailsinvt/): په غره کې د موټرسایکل چلولو مسیرونه
	+ [د GMC مسیر حالات](https://www.greenmountainclub.org/hiking/trail-updates/): د اوږد مسیر سیستم خبرتیاوې
	+ [د وېرمونټ ایالت پارکونه:](https://vtstateparks.com/) د اوسنو پارکونو او د ځای د بندیزونو ایالتي پارک نوملړ
	+ [د ایالتي پارک لامبو وهنه](https://anrweb.vt.gov/FPR/SwimWater/PublicReport.aspx): په ایالتي پارکونو کې د ساحل، لامبو وهلو بندیزونه
	+ [د ساینوبیکټیریا مالومولو نخشه](https://www.healthvermont.gov/tracking/cyanobacteria-tracker): د لامبو راپور شوي حالات
	+ [کبانو او ځنګلي ځناورو ته لاسرسی](https://vtfishandwildlife.com/fish/boating-in-vermont/fishing-access-areas/closed-access-areas-and-improvement-projects): د لاسرسي د سیمې بندیزونه

**احتیاط وکړئ.** د ANR کاري ډله د ساتېري د لاسرسي ځایونو ګوري او د اړتیا سره سم بندیزونه یا اخطارونه پوسټ کوي. کېدی شي د سیندونو غاړې لا اوس هم ډېرې اوبه ولري او بې ثباته وي. کېدی شي مسیرونه خټین وي یا غورځیدلي ونو بند کړي وي. کېدی شي سېلابي اوبو سړکونه او د ګاډو درولو ځایونه زیانمن کړي وي.

که چیرې تاسو د ساتېري په کوم ځای کې د خطرناکو حالاتو سره مخ شئ، نو مهرباني وکړئ له دغه سیمې ډډه وکړئ او پخپله د مرمت کولو هڅه مه کوئ.

**د رضاکارۍ پلان جوړ کړئ.** که چېرې شرایط د غرختنې، سایکل چلونې یا بل کوم ساتېري لپاره مناسب نه وي، نو په رضاکارۍ غور وکړئ. د نوم لیکنې او د هغې ځای سره اړیکه نیولو لپاره چيرته چې ترټولو زیاته اړتیا وي [Vermont.gov/Volunteer](https://www.vermont.gov/volunteer) وګورئ. همدارنګه تاسو کولی شئ په خپله سیمه کې د رضاکارانو د ځایي هڅو سره یوځای شئ.

د طبیعي سرچینو ادارې [Agency of Natural Resources]، د چاپېریال د ساتنې څانګې [Department of Environmental Conservation]، د کبانو او ځنګلي ځناورو څانګې [Fish and Wildlife Department] یا د ځنګلونو، پارکونو، او ساتېري د څانګې [Department of Forests, Parks, and Recreation] له خوا د سېلاب څخه د بیاابادونې د سرچینو په اړه د نورو مالوماتو لپاره وګورئ <https://ANR.Vermont.gov/Flood>.

###

**د توپیر نه کولو خبرتیا:**

د ورمونټ د طبیعي سرچینو اداره [Vermont Agency of Natural Resources] (ANR) خپل پروګرامونه، خدمتونه، او کړنې د توکم، مذهب، عقیدې، رنګ، ملي هویت (په ګډون د محدود انګلیسي وړتیا)، نسب، د زېږون ځای، معیوبيت، عمر، مدني حالت، جنس، جنسي څرنګوالي، جنسي پېژندګلو، یا د سینې شیدې ورکولو (مور او ماشوم) پر اساس د توپیر کولو پرته ترسره کوي.

**ژبې ته د لاسرسي خبرتیا:**

پوښتنې یا شکایتونه/FREE LANGUAGE SERVICES ǀ SERVICES LINGUISTIQUES GRATUITS | भाषासम्बन्धी नि:शुल्क सेवाहरू ǀ SERVICIOS GRATUITOS DE IDIOMAS ǀ 免費語言服務 | BESPLATNE JEZIČKE USLUGE ǀ БЕСПЛАТНЫЕ УСЛУГИ ПЕРЕВОДА | DỊCH VỤ NGÔN NGỮ MIỄN PHÍ ǀ 無料通訳サービス ǀ ነጻ የቋንቋ አገልግሎቶች | HUDUMA ZA MSAADA WA LUGHA BILA MALIPO | BESPLATNE JEZIČKE USLUGE | အခမဲ့ ဘာသာစကား ဝန်ဆောင်မှုများ | ADEEGYO LUUQADA AH OO BILAASH AH ǀ خدمات لغة مجانية: : *anr.civilrights@vermont.gov* یا *802-636-7827.*